પછી ધીમે ધીમે મગજ બહેર મારતું જાય છે વિચારો આવવાને બદલે મગજમાં ઘૂમઘૂમ અવાજો આવવા માંડે છે હું કોણ? ક્યાં છું? અહીં શા માટે ઊભો છું? વગેરે આધ્યાત્મિક પ્રશ્નો થવા માંડે છે અને મોટા ભાગના આધ્યાત્મિક પ્રશ્નોની જેમ આ પ્રશ્નોના ઉત્તર સૂતા નથી. ધીમેધીમે મગજ શૂન્ય થવા માંડે છે નિર્વિચાર સ્થિતિ પ્રાપ્ત કરવી ઘણી દુષ્કર છે એમ આપણા યોગશાસ્ત્રોમાં કહેવાયું છે, પણ લાઇનમાં ઊભાં રહેવાથી આવી નિર્વિચાર સ્થિતિ સહેલાઈથી પ્રાપ્ત થાય છે લોકશાહી રાજ્યવ્યવસ્થામાં ક્યૂ યોગ પણ યોગની એક શાખા ગણાય એવું ક્યૂમાં ઊભાં રહેતી વખતે મને લાગે છે ક્યૂ ક્યું? એવો પ્રશ્ન પૂછ્યા વગર ક્યૂમાં શાંતિથી ઊભા રહેવું એ ભારતીય નાગરિકનો ધર્મ છે.